distansesvømming
Store norske leksikon,Sport og spill,Vannsport,Svømmesport
Distansesvømming er utholdenhetssvømming over lange strekninger på innsjøer, elver eller til havs. Det har vært populært siden 1875 da briten Matthew Webb ble den første som svømte over Den engelske kanal (se kanalsvømming). Alle distanser over 1500 m betegnes vanligvis som distansesvømming, men de fleste konkurranser er 5–60 km lange.
Det internasjonale svømmeforbundet (FINA) arrangerer VM i distansesvømming over distansene 5 km, 10 km og 25 km (2004), samt en egen verdenscup i såkalt maratonsvømming over til dels enda lengre distanser.I Norge ble blant annet konkurransen Ulvøya rundt i Oslo (2250 m) arrangert noen ganger frem til 1950, lignende konkurranser holdes nå kun sporadisk. Distansesvømming i basseng inngår i kravene til ferdighetsmerket Havhesten. Les mer i Store norske leksikon svømmesport